**Referat fra mødet i
By- og Planudvalget**

(Indeholder åbne dagsordenspunkter)

|  |  |
| --- | --- |
| **Mødedato:** | Tirsdag den 6. januar 2015 |
| **Mødested:** | Mødelokale 620 |
| **Mødetidspunkt:** | Kl. 16:00 - 18:00 |
| **Medlemmer:** | Formand: Steen Wrist Ørts (A) Næstformand: Nicolaj Wyke (V) Christian Bro (A) Inger Nielsen (O) Lars Ejby Pedersen (A)  |

Indholdsfortegnelse

1 Godkendelse af dagsorden 3

2 "Gang i byen" - indhold i planen 4

# 1 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: By- og Planudvalget |

Økonomiske konsekvenser:

Vurdering:

Indstillinger:

Fagafdelingen indstiller

Bilag:

Beslutning i By- og Teknikudvalget den 06-01-2015:

Godkendt.

Sagsbeskrivelse:

**Sagsbeskrivelse:**

# 2 "Gang i byen" - indhold i planen

|  |  |  |
| --- | --- | --- |
|  | Sagsnr.:14/3078 | Sagen afgøres i: By- og Planudvalget |

Økonomiske konsekvenser:

Der kan være økonomiske konsekvenser på sigt, fra de indsatsområder, der vælges at arbejde videre med i en plan for ”Gang i byen”.

Særligt vurderes det, at der kan være udgifter til ændringer i trafik og parkeringsstrukturen, skiltning, ændringer med opholdsmiljøer og byrumsinventar i gågader, beplantning mv., afhængig af hvilke forslag, der vælges at arbejde videre med i projekter.

På sigt, efterhånden som planen realiseres, vurderes det, at den vil medføre en positiv økonomisk påvirkning på investeringer og omsætning i butikker og andre erhverv, kultur mv.

Vurdering:

I arbejdet med ”Gang i byen” viser uddybende analyser og processen med interessenter og forskellige brugergrupper, at der er en række muligheder for at styrke bymidten og aflastningsområdet ved Fredericia Vest i en klar rollefordeling med hvert deres tema. Bymidten kan desuden styrkes som destination for byrelaterede oplevelser som handel, kultur og fritid. Der peges også på forskellige muligheder for at binde bymidten sammen med FredericiaC.

Det vurderes, at der i analyser og indkomne idéer er materiale, der kan arbejdes videre med i planen for ”Gang i byen” så den kommer til at opfylde formålet beskrevet i kommissorium for planen.

Indstillinger:

Ingen.

Bilag:

Beslutning i Kultur- og Idrætsudvalget den 06-01-2015:

Materiale fra analyser og indkomne idéer blev drøftet.

Fraværende: Kurt Halling

Beslutning i By- og Teknikudvalget den 06-01-2015:

Materiale fra analyser og indkomne idéer blev drøftet.

Sagsbeskrivelse:

Siden september 2014 har der været gang i en proces med analyser, interviews og aktiviteter med det formål, at få undersøgt hvordan Fredericia kan blive en endnu mere attraktiv handelsby, og bymidten endnu mere levende og spændende gennem oplevelser for alle – kort sagt: hvordan der kommer mere ”Gang i byen”. Der er udarbejdet 3 bilag til sagen, der eftersendes dagsorden.

I bilag 1 er der en beskrivelse af de væsentligste pointer.

**Analyser**

Der er udført nogle uddybende analyser, der belyser muligheder for udvikling:

* Udvikling af området ved Fredericia Vest contra bymidten
* Placering af ny dagligvarebutik i bymidten
* Trafikbetjening af Fredericia bymidte
* Kultur og offentlige funktioner, der kan skabe liv i bymidten
* Interviewundersøgelser

Analyserne indeholder anbefalinger til muligheder, der kan udvikle Fredericia bymidte og Fredericia Vest. Der er anbefalinger til tidspunkt og placering af en ny dagligvarebutik i bymidten. Der er anbefalinger til, hvordan trafik og parkering kan struktureres, så bymidten bliver mere tilgængelig og nemmere at orientere sig i. Der er anbefalinger til, hvordan bymidtens funktioner kan udvikles med mere kultur og flere offentlige funktioner. Interviews belyser kundernes synspunkter på udvalgte emner især om bymidten, og har også dannet grundlag for indholdet i de øvrige analyser.

Analyserne er beskrevet i resumé i bilag 2. Analyserne i deres fulde omfang kan ses i sagen.

**Idéer**

Interessenter og borgere har i forskellige sammenhænge givet deres idéer til, hvad de ser bymidten kan udvikles med, for at blive endnu mere attraktiv. Nogle af forslagene går igen flere gange, og viser dermed en bred opbakning til lige netop de emner.

Forslagene indeholder stor idérigdom og en bred vifte af muligheder, som kommunen, Shopping og Erhvervsforeningen i samarbejde kan arbejde videre med at realisere. Idéerne viser sammen med analyserne mulighed for, hvad indholdet kan være i en plan for ”Gang i byen”. En plan, der udvikler synergi og dynamik mellem handelslivet og alle de aktiviteter, der allerede er i byen, samt nye initiativer, der kan understøtte og udvikle byen.

Der er gennemført møder og processer med:

* Fredericia Shopping
* Fredericia Erhvervsforening
* FredericiaC
* Ejere og butiksdrivende omkring Vejlevej
* Axeltorv lauget
* Folkeskoler
* Ungdomsuddannelser
* Handicapråd
* Seniorråd

  - samt kunder og brugere af byen i almindelighed gennem en idékonkurrence med postkort i hele bymidten, samt mulighed for at skrive idéer på facebook.

Alle input er opsamlet og opdelt efter emner i bilag 3.

**Underskriftsside**

Jean Brahe

Steen Wrist Ørts

Lars Ejby Pedersen

Christian Bro

Turan Savas

Nicolaj Wyke

Jan Schrøder